Document ID: /roh_data/filtered/swiss_laws_in_ROHinterleaved.jsonl.gz/11072

This text was translated from FR into Rumantsch Grischun.

La procédure devant les offices de l’état civil et les autorités cantonales est régie par le droit cantonal, pour autant que la Confédération ne règle pas la matière exhaustivement. La procédure devant les autorités fédérales est régie par les dispositions générales de la procédure fédérale. Le personnel des offices de l’état civil et leurs auxiliaires, en particulier les interprètes qui interviennent lors d’opérations officielles, les traducteurs de documents (art. 3, al. 2 à 6) ou les médecins qui établissent des certificats de décès ou de naissance d’enfants mort-nés (art. 35, al. 5), doivent se récuser lorsque les opérations:a. les concernent personnellement;b. concernent leur conjoint, leur partenaire enregistré ou une personne avec laquelle ils mènent de fait une vie de couple;c. concernent un parent ou allié en ligne directe ou, jusqu’au troisième degré inclus, en ligne collatérale;d. concernent une personne qu’ils ont représentée ou assistée dans le cadre d’un mandat légal ou privé;e. lorsque de toute autre manière, ils ne peuvent donner toutes les garanties d’indépendance et d’impartialité, notamment en raison d’une amitié étroite ou d’une inimitié personnelle. Les procédures entre les particuliers et les autorités de l’état civil peuvent se dérouler par voie électronique aux conditions suivantes:a. l’identité de l’expéditeur doit être clairement établie;b. les signatures doivent remplir les exigences d’une signature électronique qualifiée au sens de la loi du 18 mars 2016 sur la signature électronique;c. l’intégrité et la confidentialité de la transmission doivent être garanties. La notification de décisions peut être faite par voie électronique aux parties qui ont accepté cette forme de transmission. Nouvelle teneur selon le ch. II 17 de l’O du 8 nov. 2006 portant adaptation d’O du CF à la révision totale de la procédure fédérale, en vigueur depuis le 1 janv. 2007  (RO 2006 4705). Nouvelle teneur selon le ch. I de l’O du 28 juin 2006, en vigueur depuis le 1 janv. 2007 (RO 2006 2923). Nouvelle teneur selon le ch. I de l’O du 9 déc. 2005, en vigueur depuis le 1 janv. 2006 (RO 2005 5679). RS 943.03 Introduit par le ch. I de l’O du 27 oct. 2021, en vigueur depuis le 1 janv. 2022 (RO 2021 666). Introduit par le ch. I de l’O du 27 oct. 2021, en vigueur depuis le 1 janv. 2022 (RO 2021 666).

Sche la Confederaziun na prevesa betg ina regulaziun definitiva, sa drizza la procedura davant ils uffizis dal stadi civil e davant las autoritads chantunalas da surveglianza tenor il dretg chantunal. La procedura davant las autoritads federalas sa drizza tenor las disposiziuns generalas davart l’organisaziun giudiziala. Ils collavuraturs dals uffizis dal stadi civil e lur persunas d’agid, cunzunt las persunas ch’intermedieschan linguisticamain en connex cun acts uffizials u che translateschan documents (art. 3 al. 2–6), ubain medis che emettan attests davart la mort u davart la naschientscha d’in uffant mort (art. 35 al. 5), prendan recusaziun, sche:a. els èn pertutgads persunalmain;b. lur conjugal, lur partenari registrà ubain ina persuna, cun la quala els mainan facticamain ina communitad da vita, è pertutgada;c. parents e quinads en lingia directa u en lingia laterala fin il terz grad èn pertutgads;d. ina persuna che ha represchentà u assistì en il rom d’in mandat legal u privat, è pertutgada;e. els na pon betg garantir independenza ed imparzialitad per auters motivs, particularmain en il cas d’ina stretga amicizia u d’ina inimicizia persunala. Proceduras tranter persunas privatas ed autoritads dal stadi civil pon vegnir exequidas sin via electronica sut las suandantas premissas:a. l’identitad da l’autur sto esser clera;b. las suttascripziuns ston ademplir las pretensiuns d’ina signatura electronica qualifitgada tenor la Lescha federala dals 18 da mars 2016 davart la signatura electronica;c. l’integritad e la confidenzialitad da la transmissiun ston esser garantidas. Cun il consentiment da la partida pon disposiziuns vegnir communitgadas sin via electronica. Versiun tenor la cifra II 17 da l’O dals 8 da nov. 2006 davart l’adattaziun d’ordinaziuns dal Cussegl federal a la revisiun totala da l’organisaziun giudiziala, en vigur dapi il 1. da schan. 2007 (AS 2006 4705). Versiun tenor la cifra I da l’O dals 28 da zer. 2006, en vigur dapi il 1. da schan. 2007 (AS 2006 2923). Versiun tenor la cifra I da l’O dals 28 da zer. 2006, en vigur dapi il 1. da schan. 2007 (AS 2006 2923). Versiun tenor la cifra I da l’O dals 9 da dec. 2005, en vigur dapi il 1. da schan. 2006 (AS 2005 5679). SR 943.03 Integrà tras la cifra I da l’O dals 27 d’oct. 2021, en vigur dapi il 1. da schan. 2022 (AS 2021 666). Integrà tras la cifra I da l’O dals 27 d’oct. 2021, en vigur dapi il 1. da schan. 2022 (AS 2021 666).